CELEX: 32015R0210
Language: ro
Date: 2015-02-10 00:00:00
Title: Regulamentul (UE) 2015/210 al Comisiei din 10 februarie 2015 de modificare a anexelor II și III la Regulamentul (CE) nr. 110/2008 al Parlamentului European și al Consiliului privind definirea, desemnarea, prezentarea, etichetarea și protecția indicațiilor geografice ale băuturilor spirtoase

11.2.2015   
            
            
               RO
            
            
               Jurnalul Oficial al Uniunii Europene
            
            
               L 35/16
            
         REGULAMENTUL (UE) 2015/210 AL COMISIEI
   din 10 februarie 2015
   de modificare a anexelor II și III la Regulamentul (CE) nr. 110/2008 al Parlamentului European și al Consiliului privind definirea, desemnarea, prezentarea, etichetarea și protecția indicațiilor geografice ale băuturilor spirtoase
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 110/2008 al Parlamentului European și al Consiliului din 15 ianuarie 2008 privind definirea, desemnarea, prezentarea, etichetarea și protecția indicațiilor geografice ale băuturilor spirtoase (1), în special articolul 26,
   întrucât:
   
               (1)
            
            
               În Spania se produce în mod tradițional o băutură spirtoasă, obținută prin macerarea porumbelor (Prunus spinosa) în alcool etilic de origine agricolă, care este larg cunoscută consumatorilor spanioli sub denumirea de „Pacharán”. Dat fiind că nu există o categorie de băuturi spirtoase care să corespundă „Pacharán”, pentru a transmite informații clare consumatorilor străini și pentru a ține seama de evoluțiile economice și de piață, în anexa II la Regulamentul (CE) nr. 110/2008 ar trebui inclusă o nouă categorie denumită „băutură spirtoasă cu aromă de porumbe sau Pacharán”. În scopul asigurării protecției consumatorilor și a intereselor economice ale producătorilor, noua categorie ar trebui să includă specificații tehnice pe baza evaluării parametrilor de calitate și de producție existenți utilizați pe piața Uniunii.
            
         
               (2)
            
            
               Având în vedere reputația „Pacharán”, pe care consumatorii o asociază spontan cu Spania, astfel cum s-a recunoscut în trecut, termenul „Pacharán” poate fi folosit ca denumire de vânzare doar în cazul în care produsul este fabricat în Spania. În cazul în care produsul este fabricat în afara Spaniei, termenul „Pacharán” poate fi folosit doar pentru a completa denumirea de vânzare „băutură spirtoasă cu aromă de porumbe” și împreună cu indicarea țării de fabricație.
            
         
               (3)
            
            
               Indicația geografică „Pacharán navarro”, care este înregistrată în anexa III la Regulamentul (CE) nr. 110/2008 la rubrica „alte băuturi spirtoase”, ar trebui transferată în categoria „băutură spirtoasă cu aromă de porumbe sau Pacharán” din aceeași anexă.
            
         
               (4)
            
            
               Prin urmare, Regulamentul (CE) nr. 110/2008 ar trebui modificat în consecință.
            
         
               (5)
            
            
               Măsurile prevăzute în prezentul regulament sunt conforme cu avizul Comitetului pentru băuturi spirtoase,
            
         ADOPTĂ PREZENTUL REGULAMENT:
   Articolul 1
   Anexele II și III la Regulamentul (CE) nr. 110/2008 se modifică după cum urmează:
   
               1.
            
            
               în anexa II, după punctul 37 „Sloe gin” se inserează următorul punct 37a:
               
                           „37a.
                        
                        
                           «Băutură spirtoasă cu aromă de porumbe sau Pacharán»
                           Băutura spirtoasă cu aromă de porumbe sau Pacharán este o băutură spirtoasă:
                           
                                       (a)
                                    
                                    
                                       care are un gust predominant de porumbe și este obținută prin macerarea porumbelor (Prunus spinosa) în alcool etilic de origine agricolă, cu adăugarea de extracte naturale de anason și/sau distilate de anason;
                                    
                                 
                                       (b)
                                    
                                    
                                       care are o tărie alcoolică minimă de 25 % vol;
                                    
                                 
                                       (c)
                                    
                                    
                                       pentru a cărei producție s-a folosit o cantitate minimă de 125 de grame de porumbe pe litru de produs finit;
                                    
                                 
                                       (d)
                                    
                                    
                                       care are un conținut de zahăr, exprimat ca zahăr invertit, de 80-250 grame pe litru de produs finit;
                                    
                                 
                                       (e)
                                    
                                    
                                       ale cărei caracteristici organoleptice, culoare și gust sunt conferite exclusiv de fructele folosite și de anason.
                                    
                                 Termenul «Pacharán» poate fi folosit ca denumire de vânzare numai în cazul în care produsul este fabricat în Spania. Atunci când produsul este fabricat în alte state membre, termenul «Pacharán» poate fi folosit doar pentru a completa denumirea de vânzare «băutură spirtoasă cu aromă de porumbe», cu condiția ca aceasta să fie însoțită de mențiunea: «fabricată în …», urmată de numele statului membru sau al țării terțe de fabricație.”
                        
                     ;
            
         
               2.
            
            
               anexa III se modifică după cum urmează:
               
                           (a)
                        
                        
                           Din categoria de produse „Alte băuturi spirtoase” se elimină următoarele intrări:
                           
                                        
                                    
                                    
                                       
                                          „Pacharán navarro
                                       
                                    
                                    
                                       Spania
                                    
                                 
                                        
                                    
                                    
                                       
                                          Pacharán
                                       
                                    
                                    
                                       Spania”
                                    
                                 
                     
                           (b)
                        
                        
                           După categoria de produse 34, se introduce următoarea intrare:
                           
                                       
                                                   „37a.
                                                
                                                
                                                   Băutură spirtoasă cu aromă de porumbe sau Pacharán
                                                   
                                                
                                             
                                    
                                       
                                          Pacharán navarro
                                       
                                    
                                    
                                       Spania”
                                    
                                 .
                        
                     
         Articolul 2
   Prezentul regulament intră în vigoare în a treia zi de la data publicării în Jurnalul Oficial al Uniunii Europene.
   Băuturile spirtoase corespunzând categoriei „băuturilor spirtoase cu aromă de porumbe sau Pacharán”, care nu sunt etichetate în conformitate cu Regulamentul (CE) nr. 110/2008, pot continua să fie introduse pe piață până la epuizarea stocurilor.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 10 februarie 2015.
      
         
            Pentru Comisie
         
         
            Președintele
         
         Jean-Claude JUNCKER
      
   
   
      (1)  JO L 39, 13.2.2008, p. 16.